section_heading: Karijera u SS-u
paragraph_text: 1. rujna 1942. godine postaje zapovjednik logora Dachau. Nedugo nakon početka rada dobiva ozbiljne kritike od strane Oswalda Pohla i to prvenstveno na račun lošeg zdravstvenog stanja zatvorenika. Za vrijeme njegove službe ubijeno je preko 50 osoba, a na poslijeratnim suđenjima branio se kako su ubijeni bili zarobljenici tajne policije Gestapo.